Koncert "Yutel za mir"
Koncert "Yutel za mir" održan je pod pokroviteljstvom televizijskog programa YUTEL 28. jula 1991. u Sarajevu. U olimijskoj dvorani Zetra okupile su se desetine hiljada ljudi koji su protestovali protiv uspona tenzija na prostoru tadašnje Jugoslavije. Oko 30.000 bilo je na stadionu, a oko 50.000 stajalo vani na ulicama. Na koncertu je nastupilo nekoliko grupa: Rade Šerbedžija, Bajaga i Instruktori, Crvena jabuka, Goran Bregović, Haris Džinović, EKV, Dino Merlin, Indexi, Davorin Popović, Regina, Nele Karajlić, Plavi orkestar i drugi. Došao je veliki broj javnih ličnosti: glumac Rade Šerbedžija, pisac Abdulah Sidran, političar Vasil Tupurkovski itd. Od novinara su učestvovali: Nedim Lončarević, Milan Trivić, Jasmin Teodosijević, Vanja Vardijan, Ivica Puljić, Zekerijah Smajić. Koncert je prenošen u SR Bosni i Hercegovini i SR Makedoniji, dok je u drugim republikama prenos bojkotovan. Kasnije će se ista manifestacija održati u više gradova u Bosni i Hercegovini: Banjoj Luci, Prijedoru, Zenici. Koncert su vodili Goran Milić i Gordana Suša. Ovo nije bila jedina javna manifestacija. Slične su održane u periodu 1991–1992. na području drugih republika.